ഏങ്ങണ്ടിയൂരില് തെരുവു വിളക്കുകള് കത്തുന്നില്ല ഒപ്പം ഭീഷണിയും ചേറ്റുവ: ഏങ്ങണ്ടിയൂര് പഞ്ചായത്തിലെ രണ്ടാം വാര്ഡിലെ ചേറ്റുവ പാണ്ടിപ്പാടം റോഡ്, പുഴയോരം റോഡ് എന്നിവിടങ്ങളിലെ തെരുവു വിളക്കുകള് കത്താതായിട്ട് മാസങ്ങള് കഴിഞ്ഞു. നാട്ടുകാരുടെ പരാതിക്കും അത്രത്തോളം പഴക്കമുണ്ട്. ഒട്ടേറെ യാത്രക്കാര് കടന്നു പോകുന്ന ഈ റോഡുകളില് തെരുവു വിളക്ക് പ്രകാശിക്കാത്തത് ദുരിതമായി. പ്രത്യേകിച്ച് കാല്നട ഇരുചക്ര വാഹനക്കാര്ക്ക്. വിളക്കുകളില് പലതും കാലപ്പഴക്കത്തില് വീണു കിടക്കുകയാണ്. വൈദ്യുതി കാലുകളില് തൂങ്ങിക്കിടക്കുന്ന പല ട്യൂബ് ലൈറ്റുകളും ഭീഷണിയായിട്ടുണ്ട്. കാട്ടുചെടികള് വളര്ന്ന് ഇഴജന്തുക്കളുടെയും തെരുവു നായ്ക്കളുടെയും ശല്യമുള്ള റോഡില് കൂടി രാത്രിയില് കടന്നു പോകുന്നതു ഭീതിയോടെയാണെന്നു നാട്ടുകാര് പറയുന്നു. വൈദ്യുതി പഞ്ചായത്ത് ഓഫീസുകളിലും ഗ്രാമസഭകളിലും പരാതി നല്കിയിട്ടും ഒരു നടപടിയും സ്വീകരിച്ചില്ലെന്ന് ആക്ഷേപവുമുണ്ട്. തെരുവു വിളക്കുകള് കത്തിക്കണമെന്ന് ആവശ്യപ്പെട്ട് പഞ്ചായത്ത് ഓഫീസിനു മുന്നില് യുഡിഎഫ് സമരം നടത്തിയിട്ടും നടപടിയില്ല.